Chet tilini bilish darajasini aniqlash boʻyicha davlat xizmatlari koʻrsatishning maʼmuriy reglamentini tasdiqlash toʻgʻrisida
(resolution, 2026-04-17)

Oʻzbekiston Respublikasi Prezidentining “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida” 2021-yil 23-martdagi PF-6191-son va “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida” 2021-yil 24-iyuldagi PF-6269-son farmonlari ijrosini taʼminlash maqsadida Vazirlar Mahkamasi qaror qiladi: 1. Belgilansinki, 2022-yil 1-martdan boshlab: chet tilini bilish darajasini aniqlash, malaka sertifikati yoki maʼlumotnoma olish uchun test sinovida qatnashish boʻyicha murojaatlarni qabul qilish Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali elektron tarzda amalga oshiriladi; chet tilini bilish darajasini aniqlash, malaka sertifikati yoki maʼlumotnoma olish uchun test sinovida qatnashish boʻyicha murojaat qilganda talabgordan 3,5 x 4,5 sm oʻlchamli fotosuratni hamda davlat xizmatini koʻrsatganlik uchun toʻlov amalga oshirilganligini tasdiqlovchi hujjat nusxasini talab qilish bekor qilinadi; imtihon oʻtkaziladigan kunlar oldindan Oliy taʼlim, fan va innovatsiyalar vazirligi huzuridagi Bilim va malakalarni baholash agentligining (keyingi oʻrinlarda — Agentlik) rasmiy veb-saytida eʼlon qilinadi va talabgorga imtihon kunini mustaqil tanlash huquqi beriladi; test sinovlari natijalarini eʼlon qilish muddati uch haftadan bir haftagacha qisqartiriladi; malaka sertifikati yoki maʼlumotnoma QR-kod qoʻygan holda Yagona interaktiv davlat xizmatlari portali orqali test sinovi natijalari eʼlon qilingan kundan boshlab bir ish kuni mobaynida talabgorga yuboriladi. 2. Chet tilini bilish darajasini aniqlash boʻyicha davlat xizmatlari koʻrsatishning maʼmuriy reglamenti 1-ilovaga muvofiq tasdiqlansin hamda 2022-yil 1-martdan boshlab amalga kiritilsin. 3. Agentlikning amaldagi har bir daraja (A2, B1, B2, C1) uchun alohida imtihon topshirish tartibiga qoʻshimcha ravishda umumlashtirilgan koʻp darajali (Multi-level) test tizimini (B1, B2, C1) joriy qilish toʻgʻrisidagi taklifi maʼqullansin. Belgilansinki, chet tilini bilish darajasini baholashning koʻp darajali (Multi-level) formati 2022-yil 1-martdan boshlab — ingliz tili uchun, 2022-yil 1-noyabrdan boshlab — nemis, fransuz va arab tillari uchun 2025-yil 1-yanvardan boshlab — turk tili uchun joriy etiladi. 4. Agentlik Axborot texnologiyalari va kommunikatsiyalarini rivojlantirish vazirligi bilan birgalikda 2022-yil 1-martga qadar: ushbu qaror bilan tasdiqlangan davlat xizmatini koʻrsatish boʻyicha maʼmuriy reglamentga muvofiq davlat xizmatlari koʻrsatish YIDXP orqali joriy etilishini taʼminlasin; YIDXPda davlat xizmatlari koʻrsatilishining har bir bosqichida murojaatlar koʻrib chiqilishini kuzatib borish tartibini joriy etsin. 5. Adliya vazirligi: davlat organlari va boshqa tashkilotlar tomonidan davlat xizmatlari koʻrsatilishining belgilangan tartibiga rioya etilishi boʻyicha ularning faoliyati yuzasidan, jumladan, YIDXP orqali doimiy nazorat oʻrnatsin; ushbu qaror bilan tasdiqlangan maʼmuriy reglamentning talablari buzilgan hollarda, davlat organlari va boshqa tashkilotlar mansabdor shaxslariga nisbatan belgilangan tartibda maʼmuriy jazolarni qoʻllasin. 6. Oliy va oʻrta maxsus taʼlim vazirligi Axborot texnologiyalari va kommunikatsiyalarini rivojlantirish vazirligi bilan birgalikda ikki oy muddatda Agentlik tomonidan chet tilini bilish darajasini aniqlash va malaka sertifikatini berish boʻyicha davlat xizmatini bepul koʻrsatilishini taʼminlash maqsadida barcha akademik litseylar bitiruvchilarining roʻyxatini “Elektron hukumat” tizimi idoralararo integratsiya platformasi orqali tekshirib olish imkoniyatini yaratsin. 7. Vazirlar Mahkamasining “Oliy taʼlim muassasalariga oʻqishga qabul qilishda milliy hamda xalqaro baholash tizimlari sertifikatlarini tatbiq qilish chora-tadbirlari toʻgʻrisida” 2019-yil 13-maydagi 395-son qarori 1-bandining yigirma birinchi xatboshisi va 2-bandining ikkinchi xatboshisi “Cambridge Assessment English FCE” soʻzlaridan keyin “Cambridge Assessment English Linguaskill” soʻzlari bilan toʻldirilsin. 8. Vazirlar Mahkamasining 2-ilovaga muvofiq ayrim qarorlari 2022-yil 1-martdan eʼtiboran oʻz kuchini yoʻqotgan deb hisoblansin. 9. Agentlik manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 10. Mazkur qarorning bajarilishini nazorat qilish Oliy taʼlim, fan va innovatsiyalar vazirligi huzuridagi Bilim va malakalarni baholash agentligi direktori M.M. Karimov zimmasiga hamda Vazirlar Mahkamasining Taʼlim va sogʻliqni saqlash masalalari kotibiyatiga yuklansin. 1. Mazkur Reglament chet tilini bilish darajasini aniqlash boʻyicha davlat xizmatlari koʻrsatish tartibini belgilaydi. 2. Ushbu Reglamentda quyidagi asosiy tushunchalardan foydalaniladi: vakolatli organ — Oliy taʼlim, fan va innovatsiyalar vazirligi huzuridagi Bilim va malakalarni baholash agentligi; malaka imtihoni — talabgorning chet tilini bilish darajasini test sinovi, yozma ish va ogʻzaki suhbat oʻtkazish yoʻli bilan aniqlash shakli; talabgor — chet tilini bilish darajasini tasdiqlovchi hujjatni olish uchun malaka imtihonini topshiruvchi jismoniy shaxs yoki chet tili oʻqituvchisi; testologiya — oʻquv fanlari boʻyicha tuzilgan test topshiriqlari va variantlari mazmunining maqsadga muvofiqligini hamda bilim, koʻnikma, malakalarni baholash uchun oʻlchov vositalarini yaratish va qoʻllashni oʻrganadigan fan; chet tilini bilish darajasi toʻgʻrisida sertifikat (keyingi oʻrinlarda — malaka sertifikati) — malaka imtihonidan muvaffaqiyatli oʻtgan talabgorga ikki yil muddatga beriladigan QR-kod (matrik shtrixli kod) qoʻyilgan chet tilini bilish darajasini tasdiqlovchi davlat namunasidagi hujjat; chet tilini bilish darajasi toʻgʻrisida maʼlumotnoma (keyingi oʻrinlarda — maʼlumotnoma) — malaka imtihonidan muvaffaqiyatli oʻtgan chet tillari oʻqituvchilariga uch yil muddatga beriladigan QR-kod (matrik shtrixli kod) qoʻyilgan chet tilini bilish darajasini tasdiqlovchi davlat namunasidagi hujjat. 3. Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) va vakolatli organ oʻrtasida axborot almashinuvi faqat idoralararo oʻzaro elektron hamkorlik yordamida amalga oshiriladi. 4. Malaka imtihoni vakolatli organ tomonidan davlat taʼlim standartlariga muvofiq tayyorlangan topshiriqlar asosida har bir daraja (A2, B1, B2, C1) va (yoki) koʻp darajali (Multi-level) formatda oʻtkaziladi. 41. Chet tilini bilish darajasini aniqlash boʻyicha malaka imtihoni nogironligi boʻlgan (I va II guruh nogironligi boʻlgan, shuningdek, nogironligi boʻlgan bolalar) talabgorlar uchun barcha boʻlimlar qamrab olingan holda bir bosqichda kompyuterda oʻtkaziladi. Bunda: koʻzi ojiz talabgorlar uchun malaka imtihoni — “tinglab tushunish” va “gapirish” boʻlimlaridan; eshitish va gapirishda nuqsoni boʻlgan talabgorlar uchun malaka imtihoni — “oʻqish” va “yozish” boʻlimlaridan; yozish imkoniyati cheklangan talabgorlar uchun malaka imtihoni — “tinglab tushunish”, “oʻqish” va “gapirish” boʻlimlaridan iborat boʻladi. Koʻzi ojiz, eshitish va gapirishda nuqsoni boʻlgan hamda yozish imkoniyati cheklangan talabgorlar uchun malaka imtihoni kompyuterda maxsus dasturda oʻtkaziladi hamda talabgorlarga vakolatli organ tomonidan yordamchi (assistent) biriktiriladi. Koʻzi ojiz, eshitish va gapirishda nuqsoni boʻlgan hamda yozish imkoniyati cheklangan talabgorlar uchun maxsus test formatlari asosida oʻtkazilgan malaka imtihoni har bir daraja (A2, B1, B2, C1) va koʻp darajali (Multi-level) formatda oʻtkazilgan malaka imtihoni bilan bir xil kuchga ega boʻladi. Imkoniyati cheklangan talabgorlar uchun maxsus imtihon formatlari, imtihon uchun ajratiladigan vaqt va baholash mezonlari vakolatli organ tomonidan ishlab chiqiladi va tasdiqlanadi. 5. Malaka sertifikati yoki maʼlumotnoma malaka imtihoni yakunlari boʻyicha eng yuqori ballning kamida 60 foizini toʻplaganda yoki koʻp darajali test sinovlari yakunlari natijalarini belgilovchi jadval asosidagi ballar boʻyicha beriladi. 6. Vakolatli organ tomonidan koʻp darajali test topshiriqlarining qiyinlik darajasi boʻyicha malaka imtihoni natijalarini belgilovchi jadval ishlab chiqiladi va ilmiy-metodik kengash tomonidan tasdiqlanadi hamda vakolatli organning rasmiy veb-saytida eʼlon qilinadi. 7. Chet tilini bilish darajasini aniqlash boʻyicha davlat xizmatlari mazkur Reglamentga 1-ilovaga muvofiq sxema asosida koʻrsatiladi. 8. Malaka imtihonining oʻtkazish muddatlari vakolatli organ tomonidan belgilanadi hamda YIDXPga kiritib boriladi. Talabgor soʻrovnomani toʻldirish jarayonida vakolatli organ tomonidan oʻtkazilishi belgilangan chet tillari doirasida malaka imtihoni kunini tanlaydi. 9. Talabgor mustaqil ravishda ushbu Reglamentning 2-ilovasiga muvofiq shakldagi soʻrovnomani YIDXP orqali elektron ravishda toʻldiradi. Talabgordan soʻrovnomani elektron raqamli imzo (keyingi oʻrinlarda — ERI) bilan tasdiqlash talab etilmaydi. Talabgorga soʻrovnoma rasmiylashtirilganidan soʻng vakolatli organ tomonidan YIDXP orqali test sinovidan oʻtish qoidalari toʻgʻrisidagi eslatma beriladi. Talabgorning soʻrovnomasida uning elektron manzili koʻrsatilishi mumkin. Soʻrovnomada talabgor elektron manzilining koʻrsatilganligi uning soʻrovnoma boʻyicha qabul qilingan qaror, malaka imtihoni natijalari yuzasidan apellyatsiya xulosasi haqida axborot tizimi orqali xabarnoma olishga roziligini anglatadi. Talabgorlardan soʻrovnomasidagi hujjatlardan boshqa qoʻshimcha hujjatlar talab etilmaydi. 10. Chet tilini bilish darajasini aniqlash boʻyicha malaka imtihonida ishtirok etish uchun talabgordan: malaka sertifikati uchun — ariza berilgan kundagi bazaviy hisoblash miqdorining bir yarim baravari miqdorida; maʼlumotnoma uchun — ariza berilgan kundagi bazaviy hisoblash miqdorining bir baravari miqdorida toʻlov undiriladi. Bunda, davlat xizmati koʻrsatilishi uchun roʻyxatdan oʻtish YIDXP orqali amalga oshirilganligi sababli talabgordan belgilangan toʻlov miqdorining 90 foizi undiriladi. Ijtimoiy reyestrning “kambagʻal oila” toifasiga kiritilgan oilalarning aʼzolariga, shuningdek, I va II guruh nogironligi boʻlgan shaxslarga hamda nogironligi boʻlgan bolalarga mazkur davlat xizmatini koʻrsatishda belgilangan toʻlovning 50 foizi miqdorida, Ijtimoiy reyestrning “davlat taʼminotidagi oila” toifasiga kiritilgan oilalarning aʼzolariga belgilangan toʻlovning 75 foizi miqdorida chegirma qoʻllaniladi. Bunda chegirma Ijtimoiy reyestrning: “davlat taʼminotidagi oila” yoki “kambagʻal oila” toifasidan “kambagʻallik chegarasidagi oila” toifasiga oʻtkazilgan oilalarga, ularning ilgari belgilangan toifasiga muvofiq miqdorda; ogʻir hayotiy vaziyatga tushgan oila sifatida “kambagʻallik chegarasidagi oila” toifasiga kiritilgan oilalarga “kambagʻal oila” toifasidagi oila uchun belgilangan miqdorda qoʻllaniladi. Oʻzbekiston Respublikasi Prezidentining “Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari toʻgʻrisida” 2020-yil 3-dekabrdagi PQ-4910-son qaroriga asosan akademik litseylarning bitiruvchi bosqich oʻquvchilari uchun toʻrtinchi semestr davomida faqat bir marta bepul tashkil etiladi. Davlat xizmatlarini koʻrsatish uchun toʻlov amalga oshirilganligi axborot-kommunikatsiya tizimlari orqali tasdiqlanadi. 11. Toʻlov summasi quyidagi tartibda taqsimlanadi: 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; 0,5 foizi — Yagona billing tizimi orqali davlat xizmatlarini koʻrsatganlik uchun Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar — Bilim va malakalarni baholash agentligini rivojlantirish jamgʻarmasi hisobvaragʻiga oʻtkaziladi. 12. Talabgor davlat xizmatlaridan foydalanishda ularni koʻrsatishning har qanday bosqichida bosh tortish huquqiga ega. Talabgor davlat xizmatlaridan foydalanishdan bosh tortganda, uning soʻrovnomasi koʻrib chiqilmasdan qoldiriladi va toʻlangan toʻlov summasi qaytarilmaydi. 13. Soʻrovnoma YIDXP orqali avtomatik tarzda vakolatli organga yuboriladi. 14. Malaka imtihoni uchun talabgorlarni roʻyxatga olish tanlangan oyning belgilangan imtihon sanasidan kamida oʻn ikki kun oldin yakunlanadi. 15. Vakolatli organ malaka imtihoniga qoʻyiladigan talabgorlarni YIDXP orqali hamda axborot-kommunikatsiya tizimidan foydalangan holda malaka imtihonini oʻtkazish joyi va aniq vaqti toʻgʻrisida malaka imtihoni sanasidan uch kun oldin xabardor qiladi. 16. Maʼlumotnoma olish uchun malaka imtihonlari yil davomida ikki marta — aprel hamda oktabr oylarida oʻtkaziladi. Talabgorlar malaka imtihonlari uchun yil davomida roʻyxatga olinadi. Talabgorlarni roʻyxatga olish aprel oyida oʻtkaziladigan malaka imtihoni uchun 31-mart sanasida, oktabr oyida oʻtkaziladigan malaka imtihoni uchun 30-sentabr sanasida yakunlanadi. 17. Chet tilini bilish darajasi test sinovi, yozma ish va gapirish koʻnikmasini baholash yoʻli bilan aniqlanadi, u quyidagi boʻlimlardan iborat boʻladi: a) “tinglab tushunish” boʻlimi — ogʻzaki nutqni qabul qilish koʻnikmalarini, eshitilgan matnlardagi asosiy fikr va detalni tushunish mahoratini tekshiradi; b) “oʻqish” boʻlimi — oʻqilgan matnlardagi asosiy fikr va detalni tushunish mahoratini tekshiradi; v) “yozma ish” boʻlimi — tegishli darajadagi grammatik tuzilishdan va talabgorning lugʻat zaxirasidan foydalangan holda berilgan mavzular boʻyicha bir-biri bilan bogʻlangan matnlar tuzish mahoratini tekshiradi; g) “gapirish” boʻlimi — tegishli darajadagi grammatik tuzilishdan va lugʻat zaxirasidan foydalangan holda, berilgan savollarga mos javob berish va oʻz nuqtai nazarini asoslash mahoratini tekshiradi. 171. Koʻzi ojiz talabgorlar uchun malaka imtihoni — “tinglab tushunish” va “gapirish” boʻlimlaridan, eshitish va gapirishda nuqsoni boʻlgan talabgorlar uchun malaka imtihoni — “oʻqish” va “yozish” boʻlimlaridan hamda nogironligi boʻlgan va qoʻlda yozish imkoniyati cheklangan talabgorlar uchun malaka imtihoni — “tinglab tushunish”, “oʻqish” va “gapirish” boʻlimlaridan iborat boʻladi. 18. Talabgor uzrli sabablarga koʻra (kasalligi, xizmat safarida boʻlganligi yoki oila aʼzolarining vafot etganligini tasdiqlovchi hujjatni taqdim etganda) malaka imtihonida ishtirok eta olmaydigan boʻlsa yoki ishtirok etmasa, malaka imtihoni oʻtkazilgan sanadan 3 kundan kechikmay YIDXP orqali vakolatli organga murojaat etishi lozim. Bunda, faqat Bilim va malakalarni baholash agentligi hisobvaragʻiga kelib tushgan toʻlov miqdori talabgorga qaytariladi (toʻlov amaldagi elektron tizim orqali amalga oshirilganda, koʻrsatilgan xizmat uchun undirilgan yigʻimdan tashqari). Talabgorga xizmat koʻrsatilishi uchun Axborot kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga kelib tushgan pul miqdori qaytarilmaydi. Talabgor belgilangan malaka imtihoniga kechikkan yoki uzrsiz sababga koʻra kelmagan hamda malaka imtihoni qoidalarini buzganlik uchun auditoriyadan chiqarib yuborilgan taqdirda amalga oshirilgan toʻlov talabgorga qaytarilmaydi. Talabgor kechikkan taqdirda malaka imtihoniga qoʻyilmaydi. 19. Malaka imtihoni qogʻozlarda yoki kompyuter (onlayn platforma)da oʻtkazilishi mumkin. Malaka imtihonini oʻtkazish joyi vakolatli organ tomonidan belgilanadi. Malaka imtihoni vakolatli organ tomonidan tasdiqlangan imtihon komissiyasi aʼzolari va kuzatuvchilar ishtirokida oʻtkaziladi. Yozma yoki ogʻzaki malaka imtihoni uchun imtihon komissiyasi shakllantiriladi. Imtihon komissiyasi tarkibi Bilim va malakalarni baholash agentligi direktorining buyrugʻi bilan tasdiqlanadi, unga Bilim va malakalarni baholash agentligi xodimlari, tajribali pedagoglar va malakali mutaxassislar kiritiladi. Malaka imtihoni blankalarda oʻtkazilganda ikki bosqichdan iborat boʻladi. Bunda birinchi bosqich “tinglab tushunish”, “oʻqish”, “yozma ish” boʻlimlaridan, ikkinchi bosqich “gapirish” boʻlimidan tashkil topadi. Malaka imtihoni tegishli maxsus dasturlar asosida kompyuterda oʻtkazilganda barcha boʻlimlar qamrab olingan holda bir bosqichda amalga oshiriladi. 191. Koʻzi ojiz, eshitish va gapirishda nuqsoni boʻlgan hamda yozish imkoniyati cheklangan talabgorlar uchun malaka imtihoni barcha boʻlimlar qamrab olingan holda bir bosqichda kompyuterda oʻtkaziladi hamda talabgorlarga vakolatli organ tomonidan yordamchi (assistent) biriktiriladi. 20. Test sinovlari vakolatli organ masʼul xodimining rahbarligida va kuzatuvida oʻtkaziladi. Test sinovlari maxsus jihozlangan, videokuzatuv bilan taʼminlangan holda vakolatli organ vakilining nazorati ostida onlayn oʻtkazilishi mumkin. Test sinovlari vaqtida har bir ish joyida bir nafar talabgor oʻtiradi. Test sinovlarini oʻtkazish jarayoni doimiy videotasvirga olinadi. 21. Malaka imtihonini oʻtkazish uchun kuzatuvchilar jalb etilishi mumkin. 22. Malaka imtihoniga jalb etilgan imtihon komissiyasi aʼzolari va kuzatuvchilar bilan shartnoma tuziladi. 23. Malaka imtihonini topshirishda talabgor fuqarolik pasporti, identifikatsiya ID-kartasi yoki tugʻilganlik toʻgʻrisidagi guvohnomaning aslini taqdim etadi. Pasport yoki identifikatsiya ID-kartasi yoki tugʻilganlik toʻgʻrisidagi guvohnomaga ega boʻlmagan yoxud malaka imtihoniga kechikkan talabgorlar imtihonga kelmagan hisoblanadi. 24. “Tinglab tushunish”, “oʻqish” boʻlimlari boʻyicha bilimlar maxsus dasturlar yordamida kompyuterda tekshiriladi. “Yozma ish” va “gapirish” boʻlimlari boʻyicha bilimlar maxsus dasturlar yordamida imtihon komissiyasi tomonidan tekshiriladi va natijalari rasmiylashtiriladi. 25. Test sinovi uchun ajratilgan vaqt: A2 darajasi boʻyicha — “tinglab tushunish” uchun — 40 daqiqa, “oʻqish” uchun — 40 daqiqa, “yozma ish” uchun — 40 daqiqa, “gapirish” uchun — 10 daqiqa; V1 darajasi boʻyicha — “tinglab tushunish” uchun — 45 daqiqa, “oʻqish” uchun — 60 daqiqa, “yozma ish” uchun — 45 daqiqa, “gapirish” uchun — 15 daqiqa; V2 darajasi boʻyicha — “tinglab tushunish” uchun — 45 daqiqa, “oʻqish” uchun — 60 daqiqa, “yozma ish” uchun — 60 daqiqa, “gapirish” uchun — 15 daqiqa; S1 darajasi boʻyicha — “tinglab tushunish” uchun — 40 daqiqa, “oʻqish” uchun — 60 daqiqa, “yozma ish” uchun — 60 daqiqa, gapirish uchun — 15 daqiqa; koʻp darajali format boʻyicha — “tinglab tushunish” uchun — 45 daqiqa, “oʻqish” uchun — 60 daqiqa, “yozma ish” uchun — 60 daqiqa, “gapirish” boʻlimi uchun — 15 daqiqa; maʼlumotnoma olish malaka imtihoni boʻyicha — “tinglab tushunish” uchun — 40 daqiqa, “oʻqish” uchun — 60 daqiqa, “yozma ish” uchun — 60 daqiqa, “gapirish” uchun — 15 daqiqani tashkil etadi. 26. Malaka sertifikati olish malaka imtihonining har bir daraja uchun oʻtkaziladigan test sinovi: “tinglab tushunish”, “oʻqish” boʻlimlarining har biri 30 ta savoldan; “yozma ish” boʻlimi ikkita yozma topshiriqdan (darajaga bogʻliq holda birinchi topshiriq — 30 — 150 ta soʻzdan, ikkinchi topshiriq — 50 — 250 ta soʻzdan); “gapirish” boʻlimi topshiriqlarning uchta turidan iborat boʻladi. 27. Koʻp darajali test sinovi: “tinglab tushunish” va “oʻqish” boʻlimlarining har biri 35 ta topshiriqdan; “yozma ish” boʻlimi ikkita yozma topshiriqdan (birinchi topshiriq — 100 — 150 ta soʻzdan, ikkinchi topshiriq — 200 — 250 ta soʻzdan); “gapirish” boʻlimi topshiriqlarning 3 ta turidan iborat boʻladi. 28. Maʼlumotnoma olish malaka imtihonining test sinovi: “tinglab tushunish” boʻlimi 30 ta topshiriqdan; “oʻqish” boʻlimi 30 ta topshiriqdan; “yozma ish” boʻlimi ikkita yozma topshiriqdan (birinchi topshiriq — 150 ta soʻzdan, ikkinchi topshiriq — 250 ta soʻzdan); “gapirish” boʻlimi uchta topshiriq turidan iborat boʻladi. 29. Talabgor quyidagi hollarda test sinovlaridan chetlashtirilgan hisoblanadi: test sinovi oʻtkazilayotgan auditoriyaga har qanday adabiyot, shpargalka yoki telekommunikatsiya va texnika vositalarini olib kirsa; test sinovi oʻtkazilayotgan vaqtda boshqa talabgorlar bilan muloqot qilsa; test materiallarini auditoriyadan olib chiqishga, savollar kitobini yirtib olishga, savollarni koʻchirib olishga harakat qilsa; savollar kitobini boshqa talabgorlarga bersa, test sinovini oʻtkazish jarayoniga xalaqit qilsa; test sinovlari uchun ajratilgan vaqt tugagandan soʻng test materiallarini topshirishdan bosh tortsa; test sinovlari jarayonida videokuzatuvlar orqali talabgorning tartib va qoidalarga amal qilmaganligi aniqlansa. Talabgor javoblar varaqalari bilim darajasini belgilovchi asosiy hujjat boʻlganligi uchun uni toʻgʻri toʻldirishga masʼul hisoblanadi. 30. Vakolatli organ test sinovlari natijalarini ular yakunlangan kundan boshlab bir haftadan kechikmay Internet jahon axborot tarmogʻidagi rasmiy veb-saytida eʼlon qiladi. 31. Test sinovi har bir boʻlimining eng yuqori bahosi 30 ballni va barcha boʻlimlar uchun maksimal baho 120 ballni tashkil etadi. Test sinovi yakunlari boʻyicha eng yuqori ballning 60 foizidan kam (72 balldan kam) ball olgan talabgor daraja shartlarini bajarmagan deb hisoblanadi. Koʻp darajali format boʻyicha test natijalari qiyinlik darajasi boʻyicha belgilangan malaka imtihon natijalarini belgilovchi jadvalga muvofiq eʼlon qilinadi. Test sinovi natijalariga koʻra ijobiy baholanmagan talabgorlar navbatdagi test sinovlarida ishtirok etish uchun belgilangan tartibda roʻyxatdan oʻtgan, qayta toʻlovni amalga oshirgan taqdirda test sinovlariga qoʻyiladi. 32. Test sinovi oʻtkazilishi jarayonida talabgor tomonidan tanlangan oyda faqat bitta chet tilidan test topshirishiga ruxsat etiladi. 33. Test sinovlari yakunlangan kundan boshlab bir hafta ichida testologiya meʼyorlari buzilishi holati aniqlansa, vakolatli organ tomonidan test sinovi natijalari bekor qilinadi. Quyidagi holatlarda testologiya meʼyorlari buzilgan deb hisoblanadi: test materiallari xavfsizligi va maxfiyligini taʼminlash qoidalari buzilsa; talabgorlar tomonidan test materiallarini oldindan qoʻlga kiritish holati aniqlansa; test sinovi natijalari tahliliga koʻra taqsimot normal taqsimotdan keskin farq qilsa. Test sinovi natijalari bekor qilingan holatda talabgorlarning xohishiga koʻra vakolatli organga kelib tushgan toʻlov miqdori qaytariladi yoki qayta test sinovlari tashkil etiladi. 34. Talabgorlarning javob varaqalari vakolatli organda bir yil muddatda saqlanadi. 35. Vakolatli organ imtihon natijalari toʻgʻrisidagi buyruq chiqarilganidan boshlab bir ish kuni mobaynida malaka imtihonidan muvaffaqiyatli oʻtgan talabgorlarga QR-kod (matrik shtrixli kod) qoʻyilgan sertifikat yoki maʼlumotnomaning elektron shaklini shakllantiradi va uni oʻz ERIsi bilan tasdiqlaydi hamda talabgorga YIDXP orqali yuboradi, ushbu hujjatlar Oʻzbekiston Respublikasining barcha hududlarida yuridik kuchga ega boʻladi. Sertifikat mazkur Reglamentning 3-ilovasiga, maʼlumotnoma 4-ilovasiga muvofiq shaklda rasmiylashtiriladi va berilgan hujjatlarning reyestriga tegishli yozuv kiritiladi. 351. Koʻzi ojiz, eshitish va gapirishda nuqsoni boʻlgan hamda yozish imkoniyati cheklangan talabgorlar uchun oʻtkazilgan malaka imtihoni sertifikatlari har bir daraja (A2, B1, B2, C1) va koʻp darajali (Multi-level) formatda oʻtkazilgan malaka imtihoni sertifikatlari bilan bir xil kuchga ega boʻladi. 36. Vakolatli organ tomonidan berilgan hujjatlarning reyestri yuritiladi va unda quyidagi maʼlumotlar qayd etiladi: talabgorning familiyasi, ismi, otasining ismi; shaxsini tasdiqlovchi hujjat (pasport, ID-karta yoki tugʻilganlik toʻgʻrisidagi guvohnoma) maʼlumotlari; hujjatning hisobga olish raqami va berilgan sanasi; hujjatning amal qilish muddati. Reyestr elektron shaklda yuritiladi va uning shakli vakolatli organ tomonidan tasdiqlanadi. 37. Malaka imtihonidan oʻta olmagan talabgor malaka imtihoni oʻtkazilgan kundan boshlab uch ish kunida YIDXP orqali vakolatli organga apellyatsiya shikoyati berish huquqiga ega. 38. Talabgor apellyatsiya shikoyati berish uchun ushbu Reglamentning 5-ilovasiga muvofiq shakldagi soʻrovnomani YIDXP orqali elektron ravishda toʻldiradi. 39. Apellyatsiya shikoyatini koʻrib chiqish uchun vakolatli organning buyrugʻi bilan 3 — 7 nafar vakolatli organ xodimlari, tajribali pedagoglar va malakali mutaxassislardan iborat boʻlgan Apellyatsiya komissiyasi tuziladi. Apellyatsiya shikoyati ikki hafta mobaynida koʻrib chiqiladi. Talabgor Apellyatsiya komissiyasi qarori toʻgʻrisida YIDXP orqali xabardor qilinadi. 40. Apellyatsiya shikoyatini koʻrib chiqish natijalari boʻyicha quyidagi qarorlardan biri qabul qilinadi: test sinovi natijalarini oʻzgarishsiz qoldirish va apellyatsiya shikoyati qondirilishini rad etish; test sinovlari natijalarini oʻzgartirish va apellyatsiya shikoyatini qondirish. Malaka imtihoni natijalarini oʻzgarishsiz qoldirish va apellyatsiya shikoyati qanoatlantirilishini rad etish toʻgʻrisidagi qaror quyidagi hollarda qabul qilinadi: apellyatsiya mazkur Reglament talablarini buzilgan holda taqdim etilgan boʻlsa; apellyatsiyada koʻrsatilgan dalillar oʻz tasdigʻini topmasa. Malaka imtihoni natijalarini oʻzgartirish va apellyatsiya shikoyatini qondirish toʻgʻrisidagi qaror shikoyatda koʻrsatilgan dalillar oʻz tasdigʻini topsa qabul qilinadi. 41. Takroriy apellyatsiyaga yoʻl qoʻyilmaydi. 42. Talabgor Apellyatsiya komissiyasi qarori ustidan qonunchilik hujjatlarida belgilangan tartibda sudga shikoyat qilishi mumkin. 43. Vakolatli organ xodimlari tomonidan ariza beruvchilar toʻgʻrisidagi shaxsiy maʼlumotlar maxfiyligi taʼminlanadi. Qonunchilik hujjatlarida belgilangan tartibda vakolatli davlat organlari tomonidan rasmiy murojaat boʻlgan taqdirda, ariza beruvchilar toʻgʻrisidagi maʼlumotlar taqdim etiladi. Vakolatli organ tomonidan baholash mezonlari, test topshiriqlari formati hamda malaka imtihoni uchun ajratiladigan vaqtga xorijiy tajribadan kelib chiqib oʻzgartirish va qoʻshimchalar kiritilishi mumkin. 44. Ushbu Reglamentni qoʻllashda yuzaga keladigan nizolar qonunchilikda belgilangan tartibda hal etiladi. 45. Mazkur Reglament talablarining buzilishida aybdor boʻlgan shaxslar qonunchilikka muvofiq javobgar boʻladilar. Bosqich Masʼullar Chora-tadbirlar Bajarish muddati 1-bosqich Talabgor Test sinovida ishtirok etish uchun YIDXP orqali soʻrovnomani toʻldirish yoʻli bilan vakolatli organga murojaat qiladi. Toʻlovni amalga oshiradi. Oʻz xohishiga koʻra 2-bosqich Bilim va malakalarni baholash agentligi (Vakolatli organ) 1. Talabgorlarni malaka imtihonlari uchun roʻyxatga olinishini yakunlaydi. 1. Imtihon sanasidan 12 kun oldin 2. Soʻrovnoma rasmiylashtirilgandan soʻng YIDXP orqali talabgorga test sinovidan oʻtish qoidalari toʻgʻrisidagi eslatma beradi. 2. Shu vaqtning oʻzida 3. Talabgorlarga malaka imtihonini oʻtkazish joyi va vaqti toʻgʻrisidagi axborotni YIDXP orqali taqdim etadi. 3. Imtihon sanasidan 3 kun oldin 3-bosqich Vakolatli organ Talabgorlar uchun malaka imtihonini tashkil etadi va oʻtkazadi. 1. Maʼlumotnomani olish uchun — har yili aprel va oktabr oylarida. 2. Malaka sertifikatini olish uchun — yil davomida. 4-bosqich Vakolatli organ Test sinovi natijalarini ular yakunlangandan soʻng Internet jahon axborot tarmogʻidagi rasmiy veb-saytida eʼlon qiladi. Malaka imtihoni yakunlangandan soʻng 1 hafta muddatda 5-bosqich Vakolatli organ Malaka imtihonidan muvaffaqiyatli oʻtgan talabgorlarga QR-kod (matrik shtrixli kod) qoʻyilgan sertifikat yoki maʼlumotnomaning elektron shaklini shakllantiradi va uni oʻz ERIsi bilan tasdiqlaydi hamda talabgorga YIDXP orqali yuboradi. Buyruq chiqarilganidan boshlab bir ish kuni mobaynida __________________(sanasi)__________________(raqami)1. F.I.O.:2. Pasport (tugʻilganlik toʻgʻrisida guvohnoma, identifikatsiyalovchi ID-kartasi) maʼlumotlari (seriyasi va raqami, jismoniy shaxsning shaxsiy identifikatsiya raqami, agar mavjud boʻlsa):3. 3,5 x 4,5 sm oʻlchamdagi elektron fotosurat*4. Doimiy yashash manzili (viloyat, shahar/tuman, koʻcha, uy):5. Hozirgi vaqtdagi oʻqish/ish joyi va lavozimi: 6. Telefon raqami:7. Elektron pochta manzili (e-mail):8. Qonunchilik hujjatlarida belgilangan bepul topshirish imtiyoziga egaligi (akademik litseylarning bitiruvchi kurs oʻquvchilari**): Ha/Yoʻq9. Qonunchilik hujjatlarida belgilangan chegirma qoʻllanilish huquqiga egaligi (Ijtimoiy reyestrga kiritilgan oilalar aʼzolari, I va II guruh nogironligi boʻlgan shaxslar hamda nogironligi boʻlgan bolalar):Ha/Yoʻq10. Chet tillari oʻqituvchilari uchun maʼlumotnoma berish test sinovlari***Ha/Yoʻq11. Imtihon topshirish kuni:12. Imtihon topshirish hududi:13. Imtihon topshirish tili va darajasi: __________________ (sanasi) __________________ (raqami) 1. F.I.O.: 2. Pasport (tugʻilganlik toʻgʻrisida guvohnoma, identifikatsiyalovchi ID-kartasi) maʼlumotlari (seriyasi va raqami, jismoniy shaxsning shaxsiy identifikatsiya raqami, agar mavjud boʻlsa): 3. Doimiy yashash manzili (viloyat, shahar/tuman, koʻcha, uy): 4. Telefon raqami: 5. Elektron pochta manzili (e-mail): 6. Imtihon sanasi: 7. Til: 8. Daraja: 9. Shikoyatning qisqacha mazmuni: 1. Vazirlar Mahkamasining “Chet tilini bilish darajasini aniqlash va malaka sertifikati berish tartibi toʻgʻrisidagi nizomni tasdiqlash haqida” 2013-yil 31-dekabrdagi 352-son qarori. 2. Vazirlar Mahkamasining “Oliy taʼlim muassasalariga oʻqishga qabul qilishda milliy hamda xalqaro baholash tizimlari sertifikatlarini tatbiq qilish chora-tadbirlari toʻgʻrisida” 2019-yil 13-maydagi 395-son qaroriga ilovaning 2-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida” 2019-yil 21-maydagi PF-5723-son Farmoni)” 2019-yil 28-dekabrdagi 1046-son qaroriga ilovaning 128-bandi.